# အိၣ်ကတဲာ်ကတီၤသးလၢတၢ်စးထီၣ်ကၠိအဂီၢ်

တၢ်စးထီၣ်ကၠိမ့ၢ်ဝဲဒၣ်တၢ်ဆီတလဲဖးဒိၣ်လၢဖိဒံဖိသၣ်ဒီးဟံၣ်ဖိဃီဖိတဖၣ်အဂီၢ်န့ၣ်လီၤ. တၢ်မၤသ့ၣ်ညါလိာ်သး ဒီးပှၤအသီ, တၢ်လီၢ်တၢ်ကျဲဒီးတၢ်မၤမုၢ်ဆ့ၣ်မုၢ်ဂီၤတဖၣ်မ့ၢ်တၢ်သူၣ်ပိၢ်သးဝး ဒီးတၢ်တၤလီၤန့ၢ်တၢ်သ့ဝဲန့ၣ် လီၤ. အိၣ်ဒီးတၢ်အါမးလၢနမၤစၢၤနဖိသ့ဝဲလၢအတၢ်စးထီၣ်ဘၣ်ကၠိလၢအဂ့ၤန့ၣ်လီၤ.

## တၢ်စးထီၣ်ကၠိလၢအဂ့ၤမ့ၢ်မနုၤလဲၣ်.

ဟံၣ်ဖိဃီဖိဒီးပှၤကွၢ်ထွဲတၢ်ဖိတဖၣ်မ့ၢ်ဝဲဒၣ်အဖိအသရၣ်သမါအဆိကတၢၢ်န့ၣ်လီၤ. တၢ်လၢနမၤစၢၤနဖိလၢ ဟံၣ်သ့မ့ၢ်ဝဲ တၢ်မၤစၢၤအဝဲသ့ၣ်အတၢ်မၤလိမၤဒိးဒီးတၢ်လဲၤထီၣ်လဲၤထီဒီးတၢ်အိၣ်ကတဲာ်ကတီၤသးလၢတၢ်ထီၣ်ကၠိအဂီၢ်န့ၣ်လီၤ. ကျဲ အဂ့ၤကတၢၢ်လၢတၢ်ဆီၣ်ထွဲမၤစၢၤနဖိအတၢ်မၤလိမၤဒိးဒီးအတၢ်လဲၤထီၣ်လဲၤထီခီဖျိ တၢ်ဂဲၤလိာ်ကွဲန့ၣ်လီၤ.

တၢ်စးထီၣ်ကၠိလၢအဂ့ၤမၤစၢၤဝဲဒၣ်ဖိဒံဖိသၣ်အတၢ်မၤလိမၤဒိးဂ့ၤဂ့ၤဘၣ်ဘၣ်ဒီးအသးဖှံဒိၣ်ထီၣ်ဝဲန့ၣ်လီၤ. ဒီးဖဲ ဖိဒံဖိသၣ် တဖၣ်သးဖှံဝဲဖဲအကၠိအခါ, အဝဲသ့ၣ်အဲၣ်ဒိးမၤလိမၤဒိးတၢ်စ့ၢ်ကီးန့ၣ်လီၤ. နဖိအကၠိကမၤတၢ်ဆူၣ်ဆူၣ်ကလဲာ်လၢတၢ်မၤ လၢပှဲၤစၢၤနဖိတဂၤစုာ်စုာ်အတၢ်လိၣ်တဖၣ်, ဃုာ်ဒီးတၢ်ဆီၣ်ထွဲမၤစၢၤလီၤဆီဖဲတၢ်မ့ၢ်လိၣ် ဘၣ်ဝဲအခါန့ၣ်လီၤ. နဆီၣ်ထွဲ မၤစၢၤနဖိသ့စ့ၢ်ကီးခီဖျိတၢ်ဖံးမၤတၢ်တမံၤလၢ်လၢ်လၢအမၤစၢၤအဝဲသ့ၣ်လၢအတၢ်မၤညီနုၢ်ထီၣ်သးဖဲကၠိအပူၤဒီးပလၢၢ် ဘၣ်ဝဲလၢအပူၤဖျဲးဒီးတၢ်လီၤဘၣ်ယိၣ်, တၢ်နာ်န့ၢ်လီၤသး, ဒီးတၢ်ဘျးစဲ လိာ်သးန့ၣ်လီၤ.

## လိာ်ကွဲဒီးမၤလိမၤဒိးတၢ်လၢဟံၣ်

တၢ်လိာ်ကွဲမ့ၢ်ကျဲအဂ့ၤကတၢၢ်တဘိလၢအမၤစၢၤနဖိအတၢ်မၤလိမၤဒိးန့ၣ်လီၤ. တၢ်လိာ်ကွဲမၤလဲၤထီၣ်လဲၤထီတၢ်ဂံၢ် တၢ်ဒွးလၢတၢ်အိၣ်မူဒီတစိၤအတၢ်သ့တၢ်ဘၣ်တဖၣ်, ဒ်အမ့ၢ်တၢ်ဂံၢ်တၢ်ဒွး, တၢ်ရဲၣ်လီၤတၢ်တခါဘၣ်တခါ, တၢ်ပာ်ဖှိၣ်ထီၣ် တၢ်လၢအကရူၢ်ဒီးတၢ်ပာ်လီၤတၢ်အက့ၢ်အဂီၤတဖၣ်န့ၣ်လီၤ. တၢ်လိာ်ကွဲမၤစၢၤနဖိလၢအတၢ်ဃုထံၣ်သ့ၣ်ညါန့ဆၢၣ်ဒီးစဲ အ့ၣ်အဂ့ၢ်ဒီးဒုးအိၣ်ထီၣ်အတၢ်ဆိမိၣ်မှံတၢ်သ့ဝဲန့ၣ်လီၤ. ဖဲနဖိလိာ်ကွဲအခါ, အဝဲသ့ၣ်မၤလိနၢ်ပၢၢ်အါထီၣ်ဘၣ်ဃးတၢ်သး ပလၢၢ်ဒီးတၢ်လဲၤထီၣ်လဲၤထီဖဲအကျိာ်ဒီးတၢ်သ့ကွဲးသ့ဖးအတၢ်သ့တၢ်ဘၣ်တဖၣ်အပူၤန့ၣ်လီၤ. ဖဲအံၤမ့ၢ်ဝဲဒၣ်တၢ်တနီၤနီၤ လၢနမၤအီၤလၢဟံၣ်သ့ဝဲ-

* ကိးနံၤဒဲးတၢ်ဟူးတၢ်ဂဲၤတဖၣ်- ဖိသၣ်မၤလိန့ၢ်တၢ်ခီဖျိကိးနံၤဒဲးတၢ်ဟူးတၢ်ဂဲၤတဖၣ်ဒ်အမ့ၢ်တၢ်ဖီအီၣ် တ့ၤအီၣ်, တၢ်ရဲၣ်ကျဲၤစၢၤတၢ်ဒီးတၢ်မၤကဆှဲကဆှီစီၢ်နီၤခိၣ်, တၢ်ရဲၣ်လီၤတၢ်ဆှုၣ်, တၢ်ထၢနုာ်လီၤတၢ်ကူတၢ်သိးဒီးတၢ်လိာ် ကွဲတဖၣ်လၢအလီၢ်, ဒီးတၢ်ကွၢ်ထွဲတၢ်မုၢ်တၢ်ဘိဒီးဆၣ်ဖိကီၢ်ဖိလၢတၢ်ဘုၣ်ဝဲတဖၣ်န့ၣ်လီၤ. နမၤစၢၤနဖိသ့ဝဲလၢ အတၢ်မၤလိန့ၢ်တၢ်ခီဖျိတၢ်သံကွၢ်အီၤတၢ်သံကွၢ်တဖၣ်ဒ်အမ့ၢ်, *‘ပလိၣ်ဘၣ်ကိၣ်ကမူၣ်ပှဲၤခွးလဲၣ်.’* မ့တမ့ၢ် *‘နဃု ကွၢ်ဝဲဒၣ်ခီၣ်ဖျီၣ်လၢအဘၣ်လိာ်သးတဖၣ်သ့ဧါ.’*
* တၢ်လိာ်ကွဲ (Games): တၢ်လိာ်ကွဲ က့(မ) (games) ယိယိဖိဒ်အမ့ၢ် UNO, Snap, Memory, I Spy, ဒီး တၢ်ပာ်ခူသူၣ်တၢ်ဒီးတၢ်ဃုထံၣ်န့ၢ်တၢ်တဖၣ်မၤစၢၤနဖိလၢအတၢ်မၤလိန့ၢ်တၢ်ဒီးသိၣ်လိအဝဲသ့ၣ်ဘၣ်ဃးဒီးတၢ်မၤဝဲဒၣ်တဂၤတဘျီအဂ့ၢ်တက့ၢ်.
* တၢ်တ့ထီၣ်ဘှီထီၣ်တၢ်အကိၣ်လိၣ်တဖၣ်- တၢ်တ့ထီၣ်ဘှီထီၣ်တၢ်အကိၣ်လိၣ်တဖၣ်ဒ်အမ့ၢ် LEGO, သ့ၣ်အ ကိၣ်လိၣ်ဖိတဖၣ် မ့တမ့ၢ် စးခိတီၣ်အဒၢဖိတဖၣ်လၢတၢ်မၤလဲၤထီၣ်လဲၤထီအတၢ်သ့ဟူးဂဲၤဂ့ၤဂ့ၤဘၣ်ဘၣ် အတၢ်သ့တၢ်ဘၣ်တဖၣ်ဒီးပျဲနဖိသ့ဆိကမိၣ်မှံတၢ်ဒီးဘ့ၣ်လီၤအတၢ်ကီတၢ်ခဲတဖၣ်တက့ၢ်.
* ဒွဲလၤဒီးတၢ်စုသ့ခီၣ်ဘၣ်တဖၣ်- ဒွဲလၤဒီးတၢ်စုသ့ခီၣ်ဘၣ်အတၢ်ဟူးတၢ်ဂဲၤတဖၣ်စ့ၢ်ကီးဆီၣ်သခူထီၣ်ဝဲဒၣ်အတၢ် ဆိမိၣ်မှံဒီးအတၢ်သ့သူၣ်ထီၣ်ဘှီထီၣ်တၢ်ဂ့ၤဂ့ၤဘၣ်ဘၣ်ဒီးတၢ်ဘ့ၣ်လီၤဘှါဘၣ်တၢ်ကီတၢ်ခဲအတၢ်သ့တၢ်ဘၣ်တ ဖၣ်န့ၣ်လီၤ.
* တၢ်ကယၢကယဲထီၣ်သး- တၢ်ကယၢကယဲထီၣ်သးဒီးတၢ်ကူတၢ်သိးလီၢ်လံၤတဖၣ်ဒီးတၢ်ပာ်မၤသးလၢတၢ်သ ကဲာ်ပဝးလီၤဆီလိာ်သးလၢအဒုးအိၣ်ထီၣ်တၢ်သ့ဆိမိၣ်မှံဒီးကျိာ်အတၢ်သ့တၢ်ဘၣ်တဖၣ်န့ၣ်လီၤ.
* တၢ်ဒ့တၢ်အူ, တၢ်တဲပူဒီးတၢ်ဂဲၤကလံၣ်- တၢ်ဖးလံာ်ဖးလဲၢ်, တၢ်တဲပူတဖၣ်, တၢ်ဒိကနၣ်တၢ်ဒ့တၢ်အူဒီးတၢ်ဂဲၤ ကလံၣ်, ဒီး ‘တၢ်လူၤဃုကွၢ်တၢ်ထူးတၢ်တီၤ’ (‘treasure hunts’) လၢတၢ်ဃုထံၣ်န့ၢ်တၢ်ဖိတၢ်လံၤသကုၤဖဲဟံၣ် ပူၤ မ့တမ့ၢ် ကရၢၢ်အပူၤလၢတၢ်ဒုးအိၣ်ထီၣ်နဖိအကျိာ်တၢ်သ့တၢ်ဘၣ်တဖၣ်အဂီၢ်န့ၣ်လီၤ.
* တၢ်လိာ်ကွဲလၢတၢ်ချၢ- တၢ်ဟးလိာ်ကွဲ, တၢ်ထီၣ်ကစၢၢ်, တၢ်ဒိးလိာ်ကွဲလ့ၣ်ယီၢ် မ့တမ့ၢ် သိလ့ၣ်ယီၢ်ဖိ, တၢ်လဲၤဆူ တၢ်လိာ်ကွဲပျီ, တၢ်တ့ထီၣ်တၢ်အကျီးဖိတဖၣ်, တၢ်တၢၤဒီးတၢ်ဖီၣ်ဝဲဒၣ်တၢ်ဖျၢၣ်သလၢၣ်, တၢ်တီၢ်တၢ်ဖျၢၣ်သ လၢၣ်ကပုာ်တဖၣ်ဒီးနီၣ်ပၤတၢ် မ့တမ့ၢ် နီၣ်ပၤတၢ်အကပုာ်တဖၣ်, တၢ်ခူၣ်ဟီၣ်ခိၣ် ကပံာ် – တၢ်သ့ၣ်တဖၣ်အံၤ မၤစၢၤနဖိလၢအတၢ်မၤလိန့ၢ်တၢ်ဒီးအတၢ်လဲၤထီၣ်လဲၤထီအဂီၢ်သ့ဝဲန့ၣ်လီၤ.
* တၢ်သမံသမိးဒီးတၢ်သံကွၢ်တၢ်သံကွၢ်တဖၣ်- ဖဲနဖိလိာ်ကွဲအခါ, သံကွၢ်အီၤတၢ်သံကွၢ်တဖၣ်ဒ်အမ့ၢ် *'နပာ်ဖျါ ထီၣ်ဝဲဒၣ်တၢ်အံၤ…အဂ့ၢ်သ့ဧါ.', 'ယအဲၣ်ဒိးသ့ၣ်ညါတၢ်မနုၤကကဲထီၣ်သးဖဲလၢ…ဧါ.', 'နစံးဆၢတၢ်သံကွၢ် ဝဲန့ၣ်...သ့ဧါ.'*
* မုၢ်ဆ့ၣ်မုၢ်ဂီၤတၢ်ဖံးတၢ်မၤတဖၣ်- ဖံးမၤတၢ်တမံၤမံၤအဆၢကတီၢ်တနံၤဃီလၢတနံၤဘၣ်စုာ်စုာ်ဒီးပျဲနဖိလၢအ ကသ့ၣ်ညါဝဲဒၣ်တၢ်မုၢ်လၢ်ဘၣ်တၢ်မနုၤဒီးတၢ်ရဲၣ်ကျဲၤစၢၤအတၢ်ပလၢၢ်ဘၣ်တဖၣ်ဒ်လဲၣ်အဂ့ၢ်တက့ၢ်. မုၢ်ဆ့ၣ် မုၢ်ဂီၤတၢ်မၤတဖၣ်မၤစၢၤဖိသၣ်လၢအတၢ်ကွၢ်ဆၢၣ်မဲာ်ဘၣ်ကၠိအတၢ်ကီတၢ်ခဲသ့ဝဲန့ၣ်လီၤ. မ့ၢ်တၢ်အရ့ဒိၣ်လီၤ ဆီဒၣ်တၢ်မံအဆၢကတီၢ်ဒ်ညီနုၢ်အသိး, အဒိ- အီၣ်ဟါတၢ်အီၣ်ဒီးလုၢ်ထံလုၢ်နိ, ကူကၤထီၣ်ဆ့ကၤမံ, ထူးမဲ, ဖးလံာ်, ဒီးနုာ်လီၤဆူတၢ်မံပူၤန့ၣ်လီၤ.

## ဒုးကဲထီၣ်ကၠိဒ်အမ့ၢ်တၢ်ညီနုၢ်အလီၢ်အကျဲအသိး

‘တၢ်အိၣ်ကတီၤသးလၢတၢ်ထီၣ်ကၠိအဂီၢ်’ တဘၣ်ဃးထဲဒၣ်တၢ်မၤလိလံာ်ဧိၤလဲၢ်ဧိၤဘၣ်, ဘၣ်ဃးဒီးတၢ်နၢ်ပၢၢ်ဝဲဒၣ်ကၠိက အိၣ်ဖျါလီၤဂာ်ဒ်လဲၣ်ဒီးအိၣ်ဒီးတၢ်မုၢ်လၢ်လၢအဂ့ၤတပၤန့ၣ်လီၤ. ဖဲအံၤမ့ၢ်ဝဲဒၣ်တၢ်တနီၤနီၤလၢနမၤစၢၤနဖိသ့ဝဲ-

* တၢ်နုာ်လီၤပၣ်ဃုာ်ဖဲတၢ်ဆီတလဲတမံၤလၢ်လၢ်အပူၤလၢကၠိအတၢ်တိာ်ကျဲၤတဖၣ်အဂီၢ်ခီဖျိနဖိအတီၤဖိသၣ်ကၠိ မ့တမ့ၢ် ကၠိန့ၣ်လီၤ.
* မၤလိသးလၢတၢ်လဲၤတၢ်က့ၤဖဲကၠိအလီၢ်န့ၣ်လီၤ.
* ပျဲနဖိလိာ်ကွဲဒီးဖိသၣ်အဂၤတဖၣ်လၢအမ့ၢ်ပှၤလၢအကလဲၤထီၣ်ကၠိတဖျၢၣ်ဃီဒီးအီၤန့ၣ်တက့ၢ်.
* ဟ့ၣ်သဆၣ်ထီၣ်အီၤလၢအကမၤစၢၤလီၤအနီၢ်ကစၢ်သးခီဖျိသိၣ်လိနဖိလၢအကူကၤဒၣ်ဝဲသ့, ထီၣ်တၢ်ဟးလီၢ်လၢ အစၢ်ဒၣ်ဝဲသ့, သ့အစု, ဖူတၢ်ဒီသဒၢမုၢ်, ဒီးဘိၣ်ထီၣ်ဒီးစိာ်အကၠိထၢၣ်ဒၣ်ဝဲန့ၣ်တက့ၢ်.
* တဲသကိးဘၣ်ဃးတၢ်စးထီၣ်ကၠိအဂ့ၢ်တက့ၢ်. ဒုးသူၣ်ပိၢ်သးဝးနဖိလၢတၢ်ထီၣ်ကၠိဒီးတၢ်တဲသကိးဘၣ်ဃးတၢ်လၢ အဘၣ်ယိၣ်ဝဲတမံၤလၢ်လၢ်အဂ့ၢ်တက့ၢ်.
* ဖးလံာ်ဖးလဲၢ်တဖၣ် မ့တမ့ၢ် တဲတၢ်ဃဲၤပူတဖၣ်ဘၣ်ဃးတၢ်စးထီၣ်ကၠိအဂ့ၢ်တက့ၢ်.
* တဲသကိးဒီးမၤလိထံသးလၢတၢ်လၢအကကဲထီၣ်သးဖဲတၢ်ထီၣ်ကၠိဝံၤအလီၢ်ခံအဂ့ၢ်တက့ၢ်.
* အိၣ်ကတီၤသးလၢတၢ်လဲၤဆှၢဒီးလဲၤအိၣ်ဖဲကၠိခီဖျိတၢ်သမံသမိးကၠိစးထီၣ်ဒီးကၠိပျၢ်အဆၢကတီၢ်ဒီးဃုထံၣ်န့ၢ်တၢ်လီၢ်ဖဲတၢ်လဲၤအိၣ်ဒီးတၢ်ပာ်ဖှိၣ်နဖိအလီၢ်တက့ၢ်.
* စးထီၣ်စူးကါသရၣ်သမါအမံၤ, ဖဲနမၤမ့ၢ်သ့အသိးတက့ၢ်.

## နဖိအတီၤဖိသၣ်ကၠိကမၤစၢၤနၤဒ်လဲၣ်.

တီၤဖိသၣ်ကၠိမၤစၢၤစ့ၢ်ကီးဖိသၣ်တဖၣ်လၢအတၢ်ကတဲာ်ကတီၤသးလၢတၢ်စးထီၣ်ကၠိအဂီၢ်န့ၣ်လီၤ. ဖဲတီၤဖိသၣ်အလီၢ်, တၢ်မၤလဲၤထီၣ်လဲၤထီကၠိအတၢ်သ့တၢ်ဘၣ်သ့ခီဖျိတၢ်လိာ်ကွဲ, တၢ်ဖံးမၤဒီးပှၤအဂၤဒီးတၢ်ရ့တံၤသကိးတဖၣ်န့ၣ်လီၤ.

နဖိအတီၤဖိသၣ်အသရၣ်သမါကမၤစၢၤနဖိလၢတၢ်သုးန့ၢ်အလီၢ်လၢတီၤဖိသၣ်ဆူကၠိခီဖျိတၢ်ကွဲးဝဲဒၣ်**တၢ်ဆီတလဲတၢ်မၤလိမၤဒိးဒီးတၢ်လဲၤထီၣ်လဲၤထီအလံာ်ပာ်ဖျါ (တၢ်ဆီတလဲအလံာ်ပာ်ဖျါ)** န့ၣ်လီၤ. တၢ်ဟ့ၣ်လီၤဝဲဒၣ်တၢ်ဆီတလဲအလံာ် ပာ်ဖျါဆူနဖိအခါဆူညါကၠိအဂီၢ်န့ၣ်လီၤ. မ့ၢ်တၢ်ပာ်ဖျါထီၣ်ဝဲဒၣ်နဖိအကံၢ်စီ, တၢ်ဂံၢ်ဆူၣ်, ဒီးတၢ်သးစဲတဖၣ်ဒီးတၢ်လၢအ မၤလိန့ၢ်ဝဲအဂ့ၤကတၢၢ်အဂ့ၢ်န့ၣ်လီၤ. တၢ်ကမၢနထၢနုာ်ပှဲၤစၢၤဝဲဒၣ်နဖိအတၢ်ဆီတလဲအလံာ်ပာ်ဖျါ, ဒီးနဖိနီၤလီၤပာ်ဖျါ စ့ၢ်ကီးအတၢ်ဆိမိၣ်ဒီးအတၢ်တူၢ်ဘၣ်တဖၣ်သ့ဝဲန့ၣ်လီၤ.

လၢတၢ်သ့ၣ်ညါအါထီၣ်တၢ်ဂ့ၢ်တၢ်ကျိၤဘၣ်ဃးဒီးတၢ်ဆီတလဲအလံာ်ပာ်ဖျါအဂ့ၢ်, ဝံသးစူၤနုာ်လီၤကွၢ်ဝဲၤ ကျိၤတဖၣ်အပှာ်ယဲၤသန့ (ကွၢ်ဘၣ်ဖဲလာ်အံၤ) တက့ၢ်.

## ဃုထံၣ်န့ၢ်အါထီၣ်

* [တၢ်ဟ့ၣ်ကူၣ်တဖၣ်လၢတၢ်စးထီၣ်ကၠိအဂီၢ် (education.vic.gov.au)](https://www.education.vic.gov.au/parents/going-to-school/Pages/tips-starting-school.aspx)
* [တၢ်စးထီၣ်သုးလီၢ်ဖဲတီၤဖိသၣ်ဒီးဆူကၠိ (education.vic.gov.au)](https://www.education.vic.gov.au/parents/learning/Pages/moving-to-school.aspx)
* [တၢ်ဃုထၢကၠိဒီးတၢ်နုာ်ဆဲးလီၤမံၤဒ်လဲၣ်အကျိၤအကျဲ (education.vic.gov.au)](https://www.education.vic.gov.au/parents/going-to-school/Pages/choose-enrol-school.aspx)
* [တၢ်စးထီၣ်ကၠိ- တၢ်ကတဲာ်ကတီၤပာ်နဖိ | တၢ်ဒုးအိၣ်ထီၣ်ဖိဒံဖိသၣ်အပှာ်ဘျးစဲ](https://raisingchildren.net.au/school-age/school-learning/school-choosing-starting-moving/starting-school)
* [တၢ်စးထီၣ်ကၠိလၢအပှဲၤဒီးတၢ်အိၣ်ဆူၣ်အိၣ်ချ့ - တၢ်အိၣ်ဆူၣ်အိၣ်ချ့ဂ့ၤထီၣ်အကျိၤအကွာ်](https://www.betterhealth.vic.gov.au/campaigns/a-healthy-start-to-school)
* [တၢ်ဆီတလဲဝဲဒၣ်ကၠိအတၢ်တိစၢၤမၤစၢၤလၢဟံၣ်ဖိဃီဖိတဖၣ်အဂီၢ် (education.vic.gov.au)](https://www.education.vic.gov.au/childhood/professionals/learning/Pages/family.aspx#link87)